CineScope
સિનેસ્કોપ એ બાંગ્લાદેશના નારાયણગંજમાં સ્થિત એક નાનું થિયેટર છે. આ બાંગ્લાદેશનું પ્રથમ મિની થિયેટર અને એશિયાનું સૌથી નાનું મિની થિયેટર છે. આ લઘુ સિનેપ્લેક્સના સ્થાપક મોહમ્મદ નુરુઝમાન ડાલિમ છે. તેમણે નારાયણગંજ શહેરમાં સ્થિત અલી અહમદ ચુનકા સિટી લાઈબ્રેરી અને ઓડિટોરિયમ બિલ્ડિંગની રચના કરી હતી. મકાનના નિર્માણ પછી, ભૂગર્ભ કાર પાર્કનો એક ભાગ ઉપયોગમાં લેવાયો ન હતો, તેથી તેમણે ત્યાં એક નાનું સિનેપ્લેક્સ બનાવવાની યોજના બનાવી. નારાયણગંજ સિટી કોર્પોરેશનના મેયરની મંજૂરી મેળવ્યા બાદ ત્યાં સિનેપ્લેક્સ બનાવવામાં આવ્યું હતું. તેનું ઉદ્ઘાટન ઈદ-ઉલ-અધા, 2019 (ઓગસ્ટ) માં થવાનું હતું. આ 35 બેઠકો ધરાવતું મિની થિયેટર સિટી કોર્પોરેશન ઓથોરિટી અને ફિલ્મ પ્રોડક્શન સ્ટુડિયો સિનેમેકર દ્વારા સંયુક્ત રીતે ચલાવવામાં આવે છે. ડોલ્બી 7.1 સરાઉન્ડ સાઉન્ડ સિસ્ટમ સાથેનું આ 4કે થિયેટર 3ડી ફિલ્મો દર્શાવે છે. થિયેટરમાં કોફી શોપ પણ છે. તેનું ઉદઘાટન 20 સપ્ટેમ્બર, 2019ના રોજ કરવામાં આવ્યું હતું. થિયેટરમાં દર્શાવવામાં આવેલી પ્રથમ ફિલ્મ સુરજા દિઘલ બારી હતી. કોવિડ-19 રોગચાળાને કારણે 2020 અને 2021માં મિની થિયેટર કુલ 14 મહિના માટે બંધ કરવામાં આવ્યું હતું. સંદર્ભો બાહ્ય કડીઓ બાંગ્લાદેશમાં નારાયણગંજ સિનેમા 2019 બાંગ્લાદેશમાં સંસ્થાઓ